भीनमाल में ईद मिलादुन्नबी का पर्व हर्षाेल्लास के साथ मनाया
ईदमिलादुन्नबी का पर्व गुरूवार को नगर सहित उपखंड क्षेत्र में हर्षोल्लास के साथ मनाया गया। इस दौरान नगर में विशाल सांप्रदायिक सौहार्द रैली का आयोजन किया गया, जिसमें बड़ी संख्या में लोगों ने भाग लिया। कार्यक्रम के तहत सवेरे १० बजे समाज के लोग नए कपड़ों में सज-धज कर स्थानीय मदरसा रहमानिया अंगार शाह तकिया पहुंचे। दोनों स्थानों से सांप्रदायिक सौहार्द रैली का आयोजन किया, जो स्थानीय टेकरावास, दासपां रोड भादरड़ा चुंगी नाका होते हुए ईदगाह पहुंची।
यहां कौमी एकता कॉन्फें्रस का आयोजन किया गया। कार्यक्रम के मुख्य अतिथि पुलिस उप अधीक्षक धीमाराम विश्नोई थे, जबकि अध्यक्षता तहसीलदार विशनाराम देवड़ा ने की। विशिष्ट अतिथि के रुप में नवचयनित आरएएस बाबूलाल चौधरी थानाधिकारी अशोक आंजणा मौजूद थे। इस अवसर पर पुलिस उप अधीक्षक धीमाराम विश्नोई ने कहा कि मोहम्मद साहब ने विश्व को इंसानियत का पैगाम सच्चाई के मार्ग पर चलने की सलाह दी। उन्होंने प्रत्येक व्यक्ति को देश धर्म के प्रति वफादार बनकर राष्ट्र विकास में भागीदार बनने की बात कही। उन्होंने परिवार समाज के उत्थान के लिए शिक्षा को बढावा देने पर बल दिया। तहसीलदार विशनाराम देवड़ा ने कहा कि मोहम्मद साहब शांति के दूत थे, उन्होंने जीवन भर दीन-दुखियों की सेवा कर प्रेम भाईचारे का संदेश दिया। नवचयनित आरएएस बाबूलाल चौधरी ने प्रतिस्पद्र्धा के दौर में व्यक्ति, परिवार समाज के उत्थान के लिए संस्कारवान शिक्षा की आवश्यकता पर बल दिया। हाजी तैय्यब बागवान हाजी सत्तार खान ने भी विचार व्यक्त किए। अंत में आम मुस्लिम समाज के अध्यक्ष रशीद खान ने सभी का आभार जताया। इससे पूर्व कार्यक्रम का शुभारंभ राष्ट्रगान जन-गण-मन के साथ किया गया। कार्यक्रम का संचालन मोहम्मद हनीफ ने किया। इस अवसर पर भूमि निरीक्षक मूलचंद, पार्षद हकीम खान, असकर खान हंजा बानू, हाजी गनी खान, असकर खान, भंवर खान, जाफर खान, शकूर खान, जीवे खान, अनवर खान, दाऊद खान, अधिवक्ता रूस्तमअली युनूस खान, नूरूद्दीन ठठेरा, आदम शेख, आबिद शाह, शौकतअली बैहलीम हाजी शौकत खान सहित बड़ी संख्या में लोग मौजूद थे। इससे पूर्व रैली को स्थानीय अंगारशाह तकिया से विधायक पूराराम चौधरी, नपा अध्यक्ष सांवलाराम देवासी, उपाध्यक्ष जयरूपाराम माली भाजपा नगर अध्यक्ष भरतसिंह भोजाणी ने झंडी दिखाकर रवाना किया।
भीनमाल. ईद-मिलादुन्नबीको लेकर नगर में आयोजित जुलूस में उमड़े मोमिन।
awa_Deva hin_Deva hin_Deva bho_Deva